CELEX: 62014CN0501
Language: et
Date: 2014-11-10 00:00:00
Title: Kohtuasi C-501/14: Eelotsusetaotlus, mille on esitanud Szegedi Közigazgatási és Munkaügyi Bíróság (Ungari) 10. novembril 2014 – EL-EM-2001 Ltd. versus Nemzeti Adó- és Vámhivatal Dél-alföldi Regionális Vám- és Pénzügyőri Főigazgatósága

9.2.2015   
            
            
               ET
            
            
               Euroopa Liidu Teataja
            
            
               C 46/23
            
         Eelotsusetaotlus, mille on esitanud Szegedi Közigazgatási és Munkaügyi Bíróság (Ungari) 10. novembril 2014 – EL-EM-2001 Ltd. versus Nemzeti Adó- és Vámhivatal Dél-alföldi Regionális Vám- és Pénzügyőri Főigazgatósága
   (Kohtuasi C-501/14)
   (2015/C 046/29)
   Kohtumenetluse keel: ungari
   
      Eelotsusetaotluse esitanud kohus
   
   Szegedi Közigazgatási és Munkaügyi Bíróság
   
      Põhikohtuasja pooled
   
   
      Kaebuse esitaja: EL-EM-2001 Ltd.
   
      Vastustaja: Nemzeti Adó- és Vámhivatal Dél-alföldi Regionális Vám- és Pénzügyőri Főigazgatósága
   
      Eelotsuse küsimused
   
   
               1.
            
            
               Kas määruse 561/2006/EÜ (1) artikli 19 lõiget 1 tuleb tõlgendada nii, et õigusrikkumise eest liikmesriigi kehtestatud ja kohaldatud sanktsiooni rakendamiseks vajalikke meetmeid tohib kohaldada ainult rikkumise toimepannud isiku suhtes?
               Teisisõnu, kas sellised liikmesriigi õigusnormid, mille kohaselt liikmesriigi kehtestatud ja kohaldatud sanktsiooni rakendamiseks vajalikke meetmeid kohaldatakse sellise (füüsilise või juriidilise) isiku suhtes, kelle puhul ei ole haldusmenetluses kindlaks tehtud, et ta on toime pannud õigusrikkumise, on määruse 561/2006/EÜ artiklit 18 arvesse võttes vastuolus nimetatud määruse artikli 19 lõike 1 esimeses lauses sätestatud liikmesriigi kohustusega?
            
         
               2.
            
            
               Kui vastus esimesele küsimusele on eitav, kas määruse artikli 19 lõiget 1 tuleb sel juhul tõlgendada nii, et mõne teise isiku poolt toime pandud õigusrikkumise eest kolmanda (füüsilise või juriidilise) isiku suhtes kohaldatud meedet – kuna ei ole kindlaks tehtud, et viimane on toime pannud õigusrikkumise – tuleb lugeda tema vastu kohaldatud sanktsiooniks, olenemata sellest, kuidas seda nimetatakse?
            
         
               3.
            
            
               Kui vastus teisele küsimusele on jaatav, kas siis liikmesriigi õigusnormid, mis lubavad sõidukijuhi poolt toime pandud õigusrikkumise eest kohaldatud sanktsiooni rakendamiseks mõne muu (füüsilise või juriidilise) isiku vastu meetmeks nimetatud, kuid sisu poolest sanktsiooni kohaldamist, on vastuolus määruse artikli 19 lõikes 1 sätestatud mitme sanktsiooni või menetluse kohaldamise keeluga?
            
         
      (1)  Euroopa Parlamendi ja nõukogu 15. märtsi 2006. aasta määrus (EÜ) nr 561/2006, mis käsitleb teatavate autovedusid käsitlevate sotsiaalõigusnormide ühtlustamist ja millega muudetakse nõukogu määrusi (EMÜ) nr 3821/85 ja (EÜ) nr 2135/98 ning tunnistatakse kehtetuks nõukogu määrus (EMÜ) nr 3820/85 (ELT L 102, lk 1).